14/10/2009 | Administración LocalMunicipal
Culleredo
Economía, Facenda, Réxime Interior
Aprobación definitiva ordenanza fiscal número 22

O Pleno municipal, en sesión celebrada o día 28 de xullo de 2009, aprobou provisoriamente a Ordenanza fiscal reguladora da taxa pola utilización privativa ou aproveitamento especial do dominio público por empresas explotadoras de servizos de telefonía móbil. Durante o período de exposición ao público formulouse unha reclamación, que foi desestimada polo Pleno municipal en sesión celebrada o 29 de setembro de 2009, procedendo á aprobación da redacción definitiva de mesma, en aplicación do artigo 17.3 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, o que se fai público, así como o texto integro da ordenanza aprobada. De conformidade co sinalado no artigo 19.1 da mesma norma, contra dito acordo poderase interpoñer recurso contencioso-administrativo, sen perxuízo de calquera outro recurso que os interesados estimaran procedente. De acordo co disposto no artigo 106 da Lei 7/1985 do 2 de abril, reguladora das bases de réxime local e, de conformidade cos artigos 20 a 27 e 57 do Texto refundido da Lei reguladora das facendas locais, aprobado por Real decreto lexislativo 2/2004, de 5 de marzo, establécese a taxa pola utilización privativa ou polos aproveitamentos especiais constituídos no voo, solo e subsolo das vías públicas municipais, a favor de telefonía móbil que afecten á xeneralidade ou a unha parte importante da veciñanza.1.- Constitúe o feito impoñible da taxa o gozo da utilización privativa, ou os aproveitamentos especiais constituídos no solo, subsolo ou voo das vías públicas municipais, a favor de empresas ou entidades explotadoras ou prestadoras de servizos de telefonía móbil que afecten á xeneralidade ou a unha parte importante da veciñanza.2.- O aproveitamento especial do dominio público producirase sempre que para a explotación ou prestación do servizo de telefonía móbil deban utilizarse antenas, instalacións ou redes que materialmente ocupan o solo, subsolo ou voo das vías públicas municipais, con independencia de que sexa titular daquelas.3.- En particular, comprenderanse entre os servizos referidos á telefonía móbil e outros medios de comunicación, que se presten, total ou parcialmente, a través de redes ou antenas fixas que ocupan o dominio público local.1.- Son suxeitos pasivos as empresas ou entidades explotadoras ou prestadoras de servizos de telefonía móbil que afecten á xeneralidade ou a unha parte importante da veciñanza.2.- Para os efectos da taxa aquí regulada, teñen a consideración de suxeitos pasivos as empresas ou entidades explotadoras de servizos a que se refire o apartado anterior, tanto se son titulares das correspondentes instalacións ou redes, que transcorran polo dominio público local e que estean instaladas neste e a través das cales se efectúe a explotación ou prestación do servizo de telefonía móbil como se, non sendo titulares das ditas redes, o son de dereitos de uso, acceso ou interconexión a estas. A responsabilidade, solidaria ou subsidiaria, esixirase, no seu caso, ás persoas ou entidades nos termos previstos na Lei xeral tributaria.1. O período impositivo coincide co ano natural salvo nos supostos de inicio ou cesamento na utilización ou no aproveitamento especial do dominio público local, necesario para a explotación ou prestación do servizo de telefonía móbil, casos en que procederá aplicar a pro rata trimestral, conforme ás seguintes regras: a. Nos supostos de altas por inicio de actividade, liquidarase a cota correspondente aos trimestres naturais que restan para finalizar o exercicio, incluíndo o trimestre en que ten lugar a alta. b. En caso de baixas por cesamento de actividade, liquidarase a cota que corresponda aos trimestres transcorridos desde o inicio do exercicio incluíndo aquel en que se orixina o cesamento.2. A obriga de pagamento da taxa regulada nesta Ordenanza nace nos momentos seguintes: Cando se trate de concesións ou autorizacións de novos aproveitamentos, no momento de solicitar a licenza correspondente. Cando o gozo do aproveitamento especial a que se refire o artigo 2º desta ordenanza non requira licenza ou autorización, desde o momento que se inicie o citado aproveitamento. Para tal efecto, enténdese que comezou o aproveitamento especial cando se inicia a prestación de servizos aos usuarios que o soliciten.3. Cando os aproveitamentos especiais do solo, subsolo ou voo das vías públicas se prolonguen durante varios exercicios, o nacemento da obriga de pagamento da taxa terá lugar o 1 de xaneiro de cada ano e o período impositivo comprenderá o ano natural. Para determinar a contía da taxa aplicaranse as seguintes fórmulas de cálculo: a) Base impoñible A base impoñible, deducida da estimación do aproveitamento especial do dominio público polo servizo de telefonía móbil calcularase: BI = (Cmf * Nt) + (NH * Cmm) Sendo: Cmf = consumo telefónico medio estimado, por unidade urbana, corrixido polo coeficiente atribuído á participación da telefonía móbil. Será o resultado de dividir a facturación por telefonía móbil dirixida á rede fixa nacional entre o número de liñas de telefonía fixa, segundo os datos obtidos no Informe anual da Comisión do Mercado das Telecomunicacións. O seu importe para o exercicio 2009 é de 58,96euros/ano. Nt = número de teléfonos fixos instalados no municipio, no ano 2007, que é de 11.251. NH = 95% do número de habitantes empadroados no municipio. En 2008: 26.286,5 (= 95% sobre 27.670) Cmm = Consumo telefónico medio estimado por teléfono móbil. O importe para o 2009 é de 286,58 euros/ano. b) Cota básica: A cota básica global determínase aplicando o 1,4 por cento á base impoñible: QB = 1,4% s/BI Cota tributaria/operador = CE * QB Sendo: CE = coeficiente atribuíble a cada operador, segundo a súa cota de participación no mercado, incluíndo as modalidades pospago e prepago. c) Imputación por operadores Para 2009 o valor de CE atribuíble a cada operador é o seguinte (resultante dos datos do Informe anual da Comisión do Mercado de Telecomunicacións do ano inmediatamente anterior): Movistar 48,5% Vodafone 33,4% Orange 16,7% Yoigo 0,7% Resto 0,7% Para os efectos de determinar o coeficiente CE, os suxeitos pasivos poderán acreditar ante o Concello, que o coeficiente real de participación no conxunto dos ingresos de telefonía móbil no exercicio correspondente é diferente do considerado no cadro anterior. Neste caso, as autoliquidacións trimestrais axustaranse aplicando o coeficiente declarado polo obrigado tributario. En defecto do dato achegado polos suxeitos pasivos, tomaranse os que se deriven do último informe anual que emitirá a Comisión do Mercado de Telecomunicacións.1.- As empresas explotadoras de servizos de telefonía móbil suxeitos pasivos da taxa deben presentar no Concello, antes do 30 de abril de cada ano, no modelo que aprobe en desenvolvemento da presente ordenanza, declaración-liquidación correspondente ao exercicio inmediatamente anterior.2.- A cantidade a ingresar, de forma simultánea á prestación da declaración-liquidación, polas ditas empresas, será o resultado de minorar a cota tributaria no importe dos pagamentos á conta realizados polo suxeito pasivo no exercicio a que se refira.3.- No suposto en que os pagamentos á conta realizados excedan da contía da cota da taxa, o importe do exceso compensarase no primeiro pagamento a conta que corresponda efectuar tras a presentación da declaración-liquidación.4.- As empresas explotadoras de servizos de comunicacións móbiles, suxeitos pasivos desta taxa, deben autoliquidar e ingresar no Concello, cada trimestre, nos modelos que se aproben en desenvolvemento desta ordenanza, en concepto de pagamento á conta da taxa, o 25% da cota anual resultante de aplicar o establecido no artigo 6º desta Ordenanza.5.- A autoliquidación e ingreso dos pagamentos á conta realizarase nos 20 primeiros días naturais do mes seguinte á finalización de cada trimestre.6.- Aquelas empresas explotadoras de servizos de comunicacións móbiles que iniciasen a actividade, deberán presentar a súa declaración, aplicando os criterios establecidos nesta ordenanza. En todo o relativo a infraccións tributarias e ás súas distintas cualificacións, así como as sancións que estas correspondan en cada caso, aplicarase a Lei Xeral Tributaria. As ordenanzas fiscais de exercicios futuros poderán modificar o valor dos parámetros Cmf, Nt e Cmm, se así se acorda. Se non se modifica a presente ordenanza, continuarán sendo de aplicación os parámetros establecidos para o exercicio 2009. Aplicarase o contido dos convenios asinados en vigor na data de comezo de aplicación desta taxa, ata a data do seu vencemento. A presente ordenanza entrará en vigor o día da publicación do texto íntegro da mesma no Boletín Oficial da Provincia, permanecendo en vigor ata a súa modificación ou derrogación expresa. Culleredo, 02 de outubro de 2009 O concelleiro delegado de ordenanzas Diego Taibo Monelos